# Julio Basulto Marset

Julio Basulto Marset (Barcelona, 1971) és un dietista i nutricionista, diplomat en Nutrició Humana i Dietètica per la Universitat de Barcelona el 2004 i col·legiat al Col·legi de Dietistes-Nutricionistes de Catalunya, professor associat de la Universitat de Vic (Grau de Nutrició Humana i Dietètica a la Facultat de Ciències de la Salut i Benestar) i col·laborador habitual a Radio Nacional de España, el diari El País, a més de ser l'autor de nombroses publicacions i llibres, a més de ser formador en diversos cursos.
Ha sigut professor a la Unitat de Nutrició Humana de la Universitat Rovira i Virgili de l'any 2005 al 2009, editor de la Revista Española de Nutrición Humana y Dietética, i responsable d'investigació en el Grup de Revisió, Estudi i Posicionament de l'Associació Espanyola de Dietistes-Nutricionistes. També va ser tècnic especialista en Hostaleria i Turisme per l'Escola Joviat de Manresa l'any 1994 i exercí com a dietista i nutricionista diversos anys al centre Gavà Salut Familiar. Coordina a més un mòdul al Màster en Obesitat i les seves Comorbilitats a la Universitat Rei Joan Carles.
Fins a l'any 2015 fou codirector de "Comer o no comer", un observatori permanent per a l'estudi de mites i dietes miracle. Basulto és especialista en alimentació saludable i desmitificació de dietes per al control del pes, així com un crític amb la indústria del menjar porqueria i ultraprocessats. És també molt contrari al consum de begudes alcohòliques del qual afirma basant-se en estudis científics que no n'existeix un consum raonable ni responsable.
Com a base d'una bona alimentació saludable Basulto recomana els següents punts:
* Més fruites fresques i hortalisses.
* Més llegums.
* Més fruits secs sense sal ni xocolata.
* Més vida activa i social.
* Canvia a aigua, sacia la teva set amb aigua.
* Canvia a oli d'oliva, almenys a Espanya.
* Canvia a integrals (arròs, pasta, pa).
* Canvia a aliments de temporada, no pas perquè siguin més saludables sinó més sostenibles.
* Menys sucre i aliments ensucrats.
* Menys sal i aliments salats.
* Menys ultraprocessats.
* Menys carns vermelles i processades (incloent-hi el pernil).

## Obres

* Basulto, Julio. No más dieta. 1a.. Barcelona: Debolsillo, 2010, p. 304. ISBN 9788499082745.
* Basulto, Julio. Secretos de la gente sana. 1.. Barcelona: Debolsillo, 2012, p. 240. ISBN 978-84-9989-389-1.
* Basulto, Julio. Se me hace bola. Barcelona: Debolsillo, 2013, p. 188. ISBN 978-84-9032-061-7.
* Basulto, Julio. Comer y correr. Segundaición. Barcelona: Debolsillo, 2014, p. 304. ISBN 978-84-9032-800-2.
* Basulto, julio. Mam ̀Come Sano.. Debolsillo, 2015, p. 296. ISBN 978-84-9062-411-1.
* Basulto, Julio. Más vegetales, menos animales. Primeraición. Barcelona: Debolsillo, 2016, p. 344. ISBN 978-84-663-3463-1.
* Basulto, Julio. Dieta y cáncer : qué puede y qué no puede hacer tu alimentación frente al cáncer. Segundaición. Barcelona: Ediciones Martínez Roca, 2019, p. 304. ISBN 978-84-270-4499-9.
* Soler Sarrió, Alberto. Niños sin etiquetas : cómo fomentar que tus hijos tengan una infancia feliz acompañando su desarrollo sin limitaciones ni prejuicios. Barcelona: Paidós, 2020, p. 400. ISBN 978-84-493-3706-2.
* Romeo Casabona, Carlos María. Beber sin sed : guía para elegir bien lo que bebes. 1a.ición. Barcelona: Ediciones Paidós, 2020, p. 328. ISBN 978-84-493-3719-2.
* Basulto, Julio. Alimentación vegerariana en la infancia: las respuestas definitivas a todas tus veggie-dudas. Barcelona: Debolsillo, 2021, p. 488. ISBN 978-84-663-5605-3.
* Basulto, Julio. Come mierda : no comas mejor, deja de comer peor. 1ª. Barcelona]: Vergara, 2022, p. 328. ISBN 978-84-18620-44-7.

## Referències

* 1 2 «Julio Basulto en III foro Centro Mi Matrona Málaga». Centro Mi Matrona. Especialistas en embarazo, parto, postparto y familia. [Consulta: 5 juny 2022].
* ↑ «Julio Basulto». Escuela Bitácoras. [Consulta: 5 juny 2022].
* ↑ «Julio Basulto». Conferencias Nutrición, Psicología y salud. [Consulta: 5 juny 2022].
* ↑ «Julio Basulto: libros y biografía autor». Lecturalia. [Consulta: 5 juny 2022].
* ↑ «Julio Basulto». Comer o no comer. [Consulta: 5 juny 2022].
* ↑ Rodríguez de Rivera, Juan «Julio Basulto, nutricionista: "Tomar garbanzos para desayunar debería ser algo normal"». El Español, 23-03-2022 [Consulta: 5 juny 2022].
* ↑ Andrés Gómez, José «Julio Basulto: "Es mejor que no le des bocatas de jamón a tu hijo. Ponle, por ejemplo, tortilla”». El Español, 27-01-2019 [Consulta: 5 juny 2022].
* ↑ «¿Es sana esa "copita de vino" diaria?». TEDxAlcoi - YouTube, 3 a bril 2017 [Consulta: 5 juny 2022].
* ↑ Ripollés, Carlos «Julio Basulto: "La salud no se mide en kilos sino en hábitos"». Radiogramas, 17-05-2022 [Consulta: 5 juny 2022].
* ↑ Oliver, Diana «Come mierda, entrevista a Julio Basulto, dietista-nutricionista». Webconsultas, 25-03-2022 [Consulta: 5 juny 2022].

## Enllaços externs

* Articles de Julio Basulto Marset a El País
* Articles de Julio Basulto Marset a Consumer